**VYHODNOTENIE RYBÁRSKYCH PRETEKOV – ŠPORTOVÝ DEŇ – DETI**

Tohtoročný ***ŠPORTOVÝ DEŇ – DETI*** sa uskutočnil dňa 04.05.2019. Pretekov sa zúčastnilo celkovo 44 detí, z toho dvaja pretekári z družobnej organizácie MO ČRS Jablunkov. Pretekári chytali 2 hodiny v revíre Biela Orava č. 1 (3-0070-1-1) – lokalita „Vodnolyžiarsky vlek“.

 Revír bol bohato zarybnený násadou pstruha dúhového a deti boli prvými rybármi, ktorí si mohli z vody pstruha vyloviť. Chytali na spôsob plávaná s aktívnou podporou krmiva od spoločnosti **RypoMix**. Výsledky na konci súťaže nás presvedčili, že sa im darilo.

**Na prvých troch miestach sa umiestnili:**

1. Mačor Filip 4 040 bodov
2. Jagelka Simon 3 260 bodov
3. Prílepok Jakub 3 120 bodov

**Úplnú výsledkovú listinu nájdete** [**TU**](http://www.mosrznamestovo.sk/uploads/fck/file/2019/2019.05.04%20-%20%C5%A0portov%C3%BD%20de%C5%88%20-%20Deti.pdf).

**Fotogalériu nájdete** [**TU**](http://www.mosrznamestovo.sk/sk/2019-05-04-sportovy-den-deti).

Celková hmotnosť ulovených rýb bola **38 940 g**. Cenu víťazovi – ***Pohár primátora mesta Námestova*** – odovzdal p. Milan Hubík, primátor mesta Námestova.

Výbor MO SRZ ďakuje všetkým rodičom, starým rodičom, sponzorom a všetkým zúčastneným, ktorí si našli čas a pretekov sa zúčastnili v takom veľkom počte.



Petrov Zdar!

Mgr. Róbert Horan, tajomník MO SRZ